Source: http://www.bihon.ro/victorie-muncita-pentru-csm/aradon-news-editor4-20051218-025505
Timestamp: 2018-07-22 13:04:09+00:00

Document:
Victorie muncită pentru CSM - BIHON
Victorie muncită pentru CSM
18. decembrie 2005 14:01
Divizionara A de baschet CS Municipal a încheiat turul printr-o victorie muncita si meritata în fata formatiei CSU Brasov, scor 83-77. Prin acest succes, baschetbalistii oradeni încheie turul pe un senzational loc IV, o clasare mai mult decât onoranta pentru o echipa nou promovata.
Fara îndoiala, CSM Oradea poate fi considerata revelatia actualului campionat.
Oradenii au muncit foarte mult pentru victoria de sâmbata, care s-a conturat mai greu ca de obicei. Considerata poate aprioric o victima sigura, formatia brasoveana si-a vândut foarte greu pielea, dând dovada de o tenacitate remarcabila.
Am condus în permanenta
Oaspetii s-au agatat de fiecare minge si nu au cedat lupta pâna în ultimele minute, singurele care au fost ceva mai relaxate, atunci când victoria gazdelor nu mai putea fi amenintata. Oradenii si-au dorit foarte mult sa se reabiliteze în fata suporterilor dupa cele trei înfrângeri suferite în fata echipelor Asesoft, CSU Atlassib si WP Arad.
Ei nu au avut însa o misiune usoara în fata brasovenilor. Cu exceptia primului minut, când CSU Cuadripol a deschis scorul, CSM Oradea a condus în permanenta pe tabela de marcaj, dar fara a se putea desprinde decisiv. Oradenii au terminat prima repriza cu un avantaj minim, 28-27. Al doilea „sfert” a avut o desfasurare similara, cu gazdele la timona.
Oradenii nu au reusit însa sa-si asigure o diferenta linistitoare pe tabela, din cauza impreciziei în aruncari. Doar inepuizabilii Djordjic si Veres, secondati de Viciu, s-au aflat „în mâna”, înscriind împreuna majoritatea punctelor oradene. Brasovenii au profitat de asemenea de jocul mai putin ferm în aparare al gazdelor, tinându-se aproape pe tabela de marcaj, scor la pauza 43-39. La fel s-a desfasurat jocul si în repriza a treia, oaspetii amenintând în permanenta fragilele avantaje ale oradenilor.
Oradenii au dat dovada de multa determinare în ultimul „sfert”, când au reusit în fine sa se desprinda si sa-si asigure victoria. Desprinderea s-a produs între minutele 33 (scor 66-65) si 37, perioada în care gazdele au înscris zece puncte consecutive, scorul devenind 77-65. Scorul final, 83-77, consfinteste o victorie absolut meritata a oradenilor.
Sala Sporturilor „Antonio Alexe”. Spectatori: circa 1.300
CSM Oradea – CSU Cuadripol Brasov 83-77 (28-27, 15-12, 23-24, 17-14)
CSM Oradea: Maric 4, Nicoara, Veres 24 (1×3), Bilbija 8, Mandache, Betea 4, Viciu 14 (3), Iov, Lázár, Djordjic 28, Sere 1, Pacioga. Antrenor: Kósa Zoltán
CSU Brasov: Dohi, Ghisoi 2, Palâi, Horopciuc, Munteanu, Colesnicov 28 (2×3), Morariu 13, Gavrila, Andrus 24 (4), Macavei, Iglin 10 (2). Antrenor: Dan Calancea
Arbitri: Doru Vinasi (Cluj-Napoca) – Dorin Fumu (Iasi), Bedir Sefer (Alexandria). Comisar FR Baschet: Anton Cutov (Tulcea)
Descalificari pentru 5 greseli personale: Djordjic ’37 / Morariu ’40, Andrus ’40
Oradea (G.N.) – Rezultate înregistrate în ultima etapa a turului:
CSM Oradea – CSU Cuadripol Brasov 83-77
Gaz Metan Medias – Dinamo Erbasu Bucuresti 80-71
CSU Asesoft Ploiesti – CSU Atlassib Sibiu 105-81
BCM Arges Pitesti – Muresul Târgu Mures 113-68
Rapid Isover – West Petrom Arad 77-92
Poli Mobitelco Cluj-Napoca – Elba Timisoara 108-66
CSM Iasi a stat.
1. Poli Carbochim Cluj 12 11 1 1079 – 824 23
2. CSU Asesoft Ploiesti* 12 11 1 967 – 713 22
3. CSU Atlassib Sibiu 12 10 2 1091 – 929 22
4. CSM Oradea 12 7 5 928 – 901 19
5. Dinamo Erbasu 12 7 5 1106 – 843 19
6. Gaz Metan Medias 12 6 6 885 – 879 18
7. West Petrom Arad 12 6 6 975 – 921 18
8. CSM Iasi 12 5 7 939 – 984 17
9. BCM Arges Pitesti 12 5 7 1010 – 939 17
10. CSU Cuadripol Brasov 12 4 8 888 – 966 16
11. Elba Timisoara 12 3 9 852 – 993 15
12. Rapid Bucuresti 12 2 10 764 – 1166 14
13. BCM Muresul 12 1 11 814 – 1171 13
Etapa viitoare (sâmbata, 28 ianuarie): CSU Atlassib Sibiu – Gaz Metan Medias, BCM Muresul Târgu Mures – Dinamo Erbasu, West Petrom Arad – CSU Asesoft Ploiesti, Elba U Timisoara – BCM Arges Pitesti, CSM Iasi – Poli Mobitelco Carbochim Cluj-Napoca, CSU Cuadripol Brasov – Rapid Bucuresti. CSM Oradea va sta.

References: CSM 
 CSM

 CSM 
 CSM 

CSM 

CSM 

CSM 

CSM 
 CSM 
 CSM 
 CSM 
 CSM